पहाड़ों में रहकर यहां की संस्कृति सीखी, परंपरा जानी और इन सबसे प्यार भी बहुत है लेकिन यहां औरतों की दशा देखकर मन बहुत उदास सा है। समस्याएं अनेक हैं। जैसे एक बात कहना चाहूंगी कि माहवारी या पीरियड्स के दौरान छुआछूत जैसी चीजें अजीब लगती हैं। महीने के उन चार दिनों में जैसे हमसे जीने का हक छीन लिया जाता है। स्कूल में पढ़ाया गया कि माहवारी या पीरियड्स सिर्फ एक शारीरिक प्रक्रिया है, गंदगी या छुआछूत जैसी चीज नहीं है।